Diari Oficial de la Generalitat Valenciana


Sumari del DOGV 407, del 21-07-1986 (1986/806777)

ORDRE de 25 de juny de 1986, de la Conselleria de Sanitat i Consum, per la qual es determinen les condicions sanitàries per al subministrament d'aigües potables de consum públic Mitjançant contenidors mòbils.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   407

Data del DOGV
:   21-07-1986

Secció del DOGV
:   ALTRES DISPOSICIONS

Número del document
:   1986/806777


Data del document
:   25-06-1986

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 25 de juny de 1986, de la Conselleria de Sanitat i Consum, per la qual es determinen les condiciones sanitàries per al subministrament d'aigües potables mitjançant contenidors mòbils.  
Article primer  
1. Aquesta Ordre té com a objecte regular, des d'un punt de vista estrictament sanitari, l'activitat dedicada a la distribució i subministrament d'aigües potables de consum públic mitjançant contenidors, tines o cisternes mòbils privades.   
2. Per tant, i amb independència dels tràmits i requisits que establesca la normativa específica aplicable al transport, les Empreses naturals o jurídiques, públiques o privades que es dediquen totalment o parcial, dins el territori de la Comunitat Valenciana, a l'activitat esmentada en l'apartat anterior, estaran obligades a observar les condicions sanitàries previngudes en aquesta Disposició, així como en el Reial Decret 1423/1982, de 18 de juny, Decret 27/1984, de 21 de març, del Consell de la Generalitat Valenciana, i normes de desplegament respectives.   
Article segon  
Les Empreses hauran, como a requisit previ a l'exercici de llur activitat, d'efectuar la inscripció en el Registre General Sanitari d'Aliments, segons estableix l'article 34 del Reial Decret 1423/82, de 18 de juny, i l'article 23 del Decret 27/84, de 21 de març, i d'acord amb el procediment descrit en l'Ordre de 12 de juliol de 1984, de la Conselleria de Sanitat, Seguretat Social i Treball.   
Article tercer  
El transport i la distribució d'aquest tipus de subministrament, es realitzarà d'acord amb el que disposa l'article 23 del Reial Decret 1423/82, de 18 de juny.   
L'autoritat sanitària competent que haja d'atorgar-ne l'informe previ, preceptiu i vinculant, per a l'autorització administrativa, serà la Direcció Territorial de Sanitat i Consum.   
Article quart  
En casos d'excepcional necessitat la Direcció Territorial de Sanitat i Consum autoritzarà l'ús de cisternes mòbils que hagen estat destinades al transport d'altres productes. Aquestes cisternes hauran de ser sotmeses a una perfecta neteja i desinfecció, per a la qual cosa s'utilitzaran els principis actius enumerats en l'apartat d'additius desinfectants de la Resolució de 23 d'abril de 1984, de la Subsecretaría del Ministeri de Sanitat i Consum (BOE núm. 111 de 9 de maig).   
Article cinqué  
Com a mitjà de major garantia sanitària, es crea la guia de transport d'aigua potable de consum públic mitjançant contenidors mòbils, el model del qual figura en l'Annex a aquesta Ordre, i que haurà de formalitzar-se pel Farmacèutic Titular del Municipi d'on provinga l'aigua.   
Així mateix, i en presència del Farmacèutic Titular, es segellarà el contenidor de manera que quede assegurat que l'aigua per a la qual es lliura la guia es la mateixa que serà rebuda en destinació.   
Article sisé  
Com a mesura cautelar, l'autoritat administrativa podrà reternir el transport d'aigua potable de consum públic que circule sense guia o precinte.   
Article seté  
Abans que el transportista realitze la distribució de l'aigua, el Farmacèutic Titular haurà de signar la part corresponent a «destinació» de la guia, per a la qual cosa serà necessari que haja comprovat prèviament l'existència de la guia, la inalterabilitat del precinte, així com practicar l'anàlisi de l'existència de clor residual lliure i combinat segons els límits establerts en la Resolució de 23 d'abril de 1984, a què fa referència l'article 4 d'aquesta Ordre.   
DISPOSICIO FINAL  
Es faculta el Director General de Salut i Assistència Primària per a dictar les disposicions necessàries en el desplegament d'aquesta Ordre, la qual entrarà en vigor l'endemà de la publicació en el Diari Oficial de la Generalitat Valenciana   
València, 25 de juny de 1986.   
El Conseller de Sanitat i Consum,  
JOAQUIM COLOMER I SALA  
ANNEX  
ORIGEN: En, Na N' ????????????????????????????????????????  
Farmacèutic/a titular de ?????????????????????????????????  
CERTIFIQUE que l'aigua transportada pel vehicle de matricula ??? s'ha pres d'un abastiment autoritzat  
contenint a l'hora de la presa ????????????????? p.p.m. de  
clor lliure i se n'efectua el precintat.  
 Data  
 Signatura i segell  
DESTINACIO: En, Na, N' ???????????????????????????????????  
Farmacèutic/a titular de ?????????????????????????????????  
CERTIFIQUE que l'aigua transportada pel vehicle de matricula ??? que presenta els precintes inalterats conté a l'hora de la presa ??? p.p.m. de clor lliure per la qual cosa s'autoritza el descarregament.  
 Data  
 Signatura i segell